NÁVRH

             UZNESENIE VLÁDY SLOVENSKEJ REPUBLIKY
       č.
        z .......................

k návrhu na ratifikáciu a predbežné vykonávanie dohody o leteckej doprave medzi členskými štátmi EÚ a Európskym spoločenstvom na jednej strane a Spojenými štátmi americkými na strane druhej (ďalej len „dohoda“)

Číslo materiálu:
Predkladateľ:    minister dopravy, pôšt a telekomunikácií SR

Vláda

A. 	       súhlasí

A.1.	s ratifikáciou a predbežným vykonávaním dohody o leteckej doprave medzi členskými štátmi EÚ a Európskym spoločenstvom na jednej strane a Spojeným štátmi americkými na strane druhej (ďalej len „dohoda“)

B. 	       odporúča
            prezidentovi Slovenskej republiky

B.1.  ratifikovať podpísanú dohodu po vyslovení súhlasu Národnej rady Slovenskej republiky

C.        poveruje

C.1.   predsedu vlády Slovenskej republiky

	predložiť dohodu Národnej rade Slovenskej republiky na vyslovenie súhlasu a rozhodnutie o tom, že dohoda má prednosť pred zákonmi podľa čl. 7 ods. 5 Ústavy SR 	
                    
C.2.    ministra dopravy, pôšt a telekomunikácií SR 

                      odôvodniť návrh na ratifikáciu dohody v Národnej rade Slovenskej republiky

D.        ukladá

           ministrovi dopravy, pôšt a telekomunikácií SR 

D.1.    požiadať ministra zahraničných vecí, aby vykonal príslušné opatrenia spojené
           s nadobudnutím platnosti dohody pre Slovenskú republiku

D.2.    požiadať ministra zahraničných vecí, aby zabezpečil vyhlásenie dohody 
           v Zbierke zákonov Slovenskej republiky

Vykonajú:     predseda vlády SR
                       minister zahraničných vecí SR 
                       minister dopravy, pôšt a telekomunikácií SR

Na vedomie: 	kancelária prezidenta SR 
kancelária predsedu Národnej rady SR